Publication: Magyar Közlöny
Issue: MK-2002-153 (Year: 2002, Number: 153)
Era: 1990-2004
Section: 1994. 01.28.). Magyarországon lásd még az 52/2000. (XII.27.) GM rendeletet.
Paragraph Index: 1650

b) erõsítõ réteg(ek)bõl: amely egy vagy több, legalább 2 mm vastagságú réteg, amely legalább 900 g/m² üvegpaplant vagy vágott szálat tartalmaz, és amelynek üvegrosttartalma legalább 30 tömeg%, kivéve, ha az egyenértékû biztonság kisebb üvegrosttartalomnál bizonyított. 6.9.2.2.3 A hõre lágyuló mûanyag betét a 6.9.2.3.4 pont szerinti hõre lágyuló mûanyagból készült lemez, amelyet a kívánt alakúra hegesztenek össze és amelyhez a szerkezeti réteget ragasztják. A betét és a szerkezeti réteg között megfelelõ ragasztóval tartós kötést kell kialakítani. Megjegyzés: Gyúlékony folyékony anyagok szállítása esetén a betétnél a 6.9.2.14 bekezdés szerinti kiegészítõ intézkedésekre lehet szükség az elektrosztatikus töltés felhalmozódásának megelõzésére. 6.9.2.2.4 A tartány szerkezeti rétege az a rész, amely a mechanikai igénybevételek elviselése céljából a 6.9.2.4 − 6.9.2.6 bekezdés szerint különlegesen van kialakítva. Ez a rész rendszerint meghatározott elrendezésû, több szálvázas rétegbõl áll. 6.9.2.2.5 A külsõ réteg a tartánynak az a része, amely a környezeti hatásoknak közvetlenül ki van téve. Legalább 0,2 mm vastag, mûgyantában dús rétegbõl kell állnia. 0,5 mm-nél vastagabb réteg esetén üvegpaplant kell alkalmazni. Ennek a rétegnek az üvegrost-tartalma csak 30 tömeg%-nál kevesebb lehet, és alkalmasnak kell lennie a külsõ körülmények, különösen a szállítandó anyaggal való esetleges érintkezés elviselésére. A tartány szerkezeti rétegének az ultraibolya sugárzás okozta károsodással szembeni védelmére a mûgyantának töltõanyagot vagy adalékanyagot kell tartalmaznia. 6.9.2.3 Nyersanyagok 6.9.2.3.1 A szálvázas mûanyag tartányok gyártásához használt minden anyag eredetének és mûszaki tulajdonságainak ismertnek kell lennie. 6.9.2.3.2 Mûgyanták A mûgyanta keverék feldolgozását szigorúan a gyártó ajánlásai szerint kell végezni, ez elsõsorban a térhálósítók, az iniciátorok és a gyorsítók használatára vonatkozik. A következõ mûgyanták használhatók: – telítetlen poliésztergyanták; – vinilgyanták; – epoxigyanták; – fenolgyanták. A mûgyanták ISO 75-1:1993 szabvány szerint meghatározott hõtorzulási hõmérsékletének legalább 20 °C-kal magasabbnak kell lennie, mint a tartány legnagyobb üzemi hõmérséklete, de semmilyen esetben sem lehet 70 °C-nál alacsonyabb. 6.9.2.3.3 Szálvázas erõsítés A szerkezeti réteg erõsítõ anyagának megfelelõ minõségû rostanyagból, pl. az ISO 2078:1993 szabvány szerinti E vagy ECR típusú üvegszálakból kell állnia. A belsõ betét fedõrétegéhez az ISO 2078:1993 szabvány szerinti C típusú üvegszál is használható. Hõre lágyuló mûanyagból készült fátyolszövet a belsõ betéthez csak akkor használható, ha a szállítandó anyaggal való összeférhetõsége bizonyított. 6.9.2.3.4 A hõre lágyuló mûanyag betét anyaga A betét anyagaként olyan hõre lágyuló mûanyagok használhatók, mint pl. a kemény poli(vinilklorid) (kemény PVC), a polipropilén (PP), a poli(vinilidén-fluorid) (PVDF), a poli(tetrafluoretilén) (PTFE), stb. 6.9.2.3.5 Adalékanyagok A mûgyanta kezeléséhez szükséges adalékanyagok, pl. katalizátorok, gyorsítók, térhálósítók és tixotrop anyagok, valamint a tartány tulajdonságainak javítására használt anyagok, pl. töltõanyagok, színezékek, pigmentek, stb. a tartány élettartama alatt a várható hõmérsékleti viszonyok között nem gyengíthetik az anyagot. 6.9.2.4 A tartányt, a tartozékait, az üzemi és szerkezeti szerelvényeit úgy kell kialakítani, hogy tervezett élettartamuk alatt a szállított anyag vesztesége nélkül (nem számítva az esetleges szelepeken keresztül kiszabaduló gázmennyiséget) ellenálljanak: – a normális szállítási körülmények között fellépõ statikus és dinamikus terheléseknek; – a 6.9.2.5 – 6.9.2.10 bekezdésben elõírt minimális terheléseknek. 6.9.2.5 A 6.8.2.1.14 a), ill. b) pontban elõírt nyomáson és a tartányra meghatározott legnagyobb sûrûségû szállított anyag által a legnagyobb töltési foknál kifejtett statikus nehézségi erõ hatására a tartány bármely rétegében hosszirányban és a kerület mentén a σ mértékadó feszültség nem haladhatja meg a következõ értéket: σ ≤R K m ahol: Rm = a szakítószilárdság értéke, azaz a vizsgálati eredmények átlagértéke mínusz a vizsgálati eredmények standard szórásának kétszerese. A vizsgálatokat legalább hat, a gyártási típust és a gyártási eljárást reprezentáló mintadarabon az EN 61:1977 szabvány elõírásai szerint kell végrehajtani; K = S × K0 × K1 × K2 × K3 ahol K legkisebb értékének 4-nek kell lennie; és S = biztonsági tényezõ. Általában, ha a tartányhoz a 3.2 fejezet „A” táblázat 12 oszlopában olyan tartánykód tartozik, amely a második részében „G” betût tartalmaz (lásd a 4.3.4.1.1 pontot), akkor S értékének legalább 1,5-nek kell lennie. Olyan anyagok szállítására szolgáló tartányoknál, amelyek fokozott biztonsági szintet igényelnek, azaz a tartányhoz a 3.2 fejezet „A” táblázat 12 oszlopában olyan tartánykód hivatkozik, amely a második részében a „4” számjegyet tartalmazza (lásd a 4.3.4.1.1 pontot), az S értékét 2-vel meg kell szorozni, kivéve, ha a tartány sérülés elleni védelemmel van ellátva, ami hossz- és keresztirányú szerkezeti elemeket is tartalmazó, teljes fémvázból áll; K0 = a kúszás, az öregedés, valamint a szállítandó anyagok kémiai hatásának eredményeként az anyag tulajdonságaiban bekövetkezõ romlást figyelembe vevõ tényezõ. Ezt a következõ képlettel kell meghatározni: K0 = αβ ahol α a kúszási tényezõ, β az öregedési tényezõ, az EN 977:1997 szabvány szerinti vizsgálatok elvégzése után, az EN 978:1997 szabvány szerint meghatározva. Alternatívaként a K0 = 2 biztonságos érték is alkalmazható. Az α és a β tényezõt 2σ értékhez tartozó kezdeti behajlásnál kell meghatározni; K1 = az üzemi hõmérsékletet és a mûgyanta termikus tulajdonságait figyelembe vevõ tényezõ, amit a következõ egyenlettel kell meghatározni és amelynek legkisebb értéke 1; K1 = 1,25 – 0,0125 (HDT - 70) ahol HDT a mûgyanta hõtorzulási hõmérséklete ºC-ban; K2 = az anyag kifáradására vonatkozó tényezõ; K2 = 1,75 értéket kell használni, kivéve, ha az illetékes hatóság mást hagyott jóvá. A 6.9.2.6 bekezdésben említett, dinamikai méretezéshez K2 = 1,1 értéket kell használni; K3 = a keményedésre vonatkozó tényezõ, értékei a következõk: – ha a kikeményítés jóváhagyott és dokumentált eljárással történik: 1,1; – minden más esetben: 1,5. 6.9.2.6 A 6.8.2.1.2 pontban jelzett dinamikus igénybevételeknél a mértékadó feszültség nem haladhatja meg a 6.9.2.5 bekezdésben elõírt érték és az α tényezõ hányadosát. 6.9.2.7 A 6.9.2.5 és a 6.9.2.6 bekezdésben meghatározott feszültségeknél a bekövetkezõ nyúlás egyetlen irányban sem lehet nagyobb, mint a 0,2% és a mûgyanta szakadási nyúlásának egytizede közül a kisebbik érték. 6.9.2.8 Az elõírt próbanyomásnál, ami nem lehet kisebb, mint a 6.8.2.1.14 a), ill. b) pontban meghatározott számítási nyomás, a tartányban fellépõ legnagyobb nyúlás nem lehet nagyobb, mint a mûgyanta szakadási nyúlása. 6.9.2.9 A tartánynak alkalmasnak kell lennie arra, hogy mindenféle, szemmel látható belsõ vagy külsõ sérülés nélkül elviselje a 6.9.4.3.3 pont szerinti golyó ejtési próbát. 6.9.2.10 Az egyesítéseknél (beleértve a végek, a hullámtörõ lemezek és a válaszfalak egyesítését a tartányfallal) kialakított átlapoló laminálásoknak alkalmasnak kell lenniük az elõzõekben említett statikus és dinamikus igénybevételek elviselésére. Az átlapoló laminálásokban a feszültség-koncentráció elkerülésére a ferde tekercselés menetemelkedése nem lehet 1:6-nál meredekebb. Az átlapoló laminálás és az általa összekapcsolt tartány alkotórészek közötti nyírószilárdság nem lehet kisebb, mint: τ τ = ≤ Q l K R ahol: τR = az EN 63:1977 szabvány szerinti hajlítási nyírószilárdság, amelynek legkisebb értéke τR = 10 N/mm2, ha mért adat nem áll rendelkezésre; Q = az egységnyi szélességére jutó terhelés, amelyet az egyesítésnek a statikus és dinamikus terhelések hatására el kell viselnie; K = a statikus és dinamikus igénybevételekre a 6.9.2.5 bekezdés szerint számított tényezõ; és l = az átlapoló laminálás hossza. 6.9.2.11 A tartányon levõ nyílásokat úgy kell megerõsíteni, hogy a 6.9.2.5 és a 6.9.2.6 bekezdésben meghatározott statikus és dinamikus igénybevételekkel szemben legalább akkora biztonsági tényezõvel rendelkezzenek, mint maga a tartány. A nyílások száma a lehetõ legkisebb legyen. Az ovális alakú nyílások tengelyeinek aránya legfeljebb 2 lehet. 6.9.2.12 A tartányhoz csatlakozó csõkarimák és csõvezetékek méretezése során a kezelésnél és a csavarok meghúzásánál fellépõ erõket ugyancsak figyelembe kell venni. 6.9.2.13 A tartányt úgy kell kialakítani, hogy a 6.9.4.3.4 pont szerinti vizsgálati követelményeknek megfelelõ, 30 percen át tartó tûz hatására jelentõsen nem szivároghat. Az illetékes hatóság hozzájárulása esetén a vizsgálattól el lehet tekinteni, amennyiben hasonló tartány típus vizsgálata elegendõ bizonyítékot szolgáltat. 6.9.2.14 A legfeljebb 61 °C lobbanáspontú anyagok szállítására vonatkozó különleges követelmények A legfeljebb 61 °C lobbanáspontú folyékony anyagok szállítására használt szálvázas mûanyag tartányokat úgy kell kialakítani, hogy a különbözõ szerkezeti részek elektrosztatikus feltöltõdését, és így az elektrosztatikus töltések veszélyes felhalmozódását elkerüljék. 6.9.2.14.1 A tartány belsõ és külsõ felületi ellenállásának mért értéke legfeljebb 109 ohm lehet. Ez elérhetõ a mûgyantához adott adalékanyagokkal vagy közbensõ vezetõképes rétegek, például fém- vagy szénszál háló beiktatásával. 6.9.2.14.2 A földelési ellenállás mért értéke legfeljebb 107 ohm lehet. 6.9.2.14.3 A tartány minden felszerelését egymással, a tartány üzemi és szerkezeti szerelvényeinek, ill. a jármûnek a fém részeivel elektromosan össze kell kötni. Az egymással érintkezõ elemek és szerelvények között az elektromos ellenállás legfeljebb 10 ohm lehet. 6.9.2.14.4 A felületi ellenállást és a földelési ellenállást az üzembe helyezés elõtt minden egyes tartányon vagy a tartány egy darabján az illetékes hatóság által elismert eljárással meg kell mérni. 6.9.2.14.5 Az egyes tartányok földelési ellenállását az idõszakos vizsgálat részeként az illetékes hatóság által elismert eljárással meg kell mérni. 6.9.3 Szerelvények 6.9.3.1 A 6.8.2.2.1, a 6.8.2.2.2 és a 6.8.2.2.4 – 6.8.2.2.8 pont követelményeit kell alkalmazni. 6.9.3.2 Ezenkívül, amennyiben egy tételnél a 3.2 fejezet „A” táblázat 13 oszlopában a 6.8.4 b) pont szerinti különleges elõírás (TE) is fel van tüntetve, akkor azt is alkalmazni kell. 6.9.4 Típusvizsgálat és jóváhagyás 6.9.4.1 Minden szálvázas mûanyag tartány típus anyagait és gyártási mintapéldányát a következõk szerinti gyártási típus vizsgálatnak kell alávetni. 6.9.4.2 Anyagvizsgálat 6.9.4.2.1 A használandó mûgyanta szakadási nyúlását az EN 61:1977 szabvány szerint, a hõtorzulási hõmérsékletét az ISO 75-1:1993 szabvány szerint kell meghatározni. 6.9.4.2.2 A következõ anyagjellemzõket a tartányból kivágott mintán kell meghatározni. A gyártással párhuzamosan készített minták csak akkor használhatók, ha a tartányból nem lehet mintát kivágni. Vizsgálat elõtt a belsõ betétet el kell távolítani. A következõket kell megvizsgálni: – a tartány palástjának és fenekeinek réteg vastagságát; – az üvegszál összetételét és tömegarányát, az erõsítõ rétegek irányát és felépítését; – a szakítószilárdságot, a szakadási nyúlást és a rugalmassági modulust a igénybevételek irányában, az EN 61:1977 szabvány szerint. Ezenkívül a mûgyanta szakadási nyúlását ultrahangos módszerrel meg kell határozni; – a hajlítószilárdságot és a behajlás mértékét az EN 63:1977 szabvány szerinti hajlítási kúszásvizsgálattal, amit legalább 50 mm széles próbatesten, a falvastagság legalább 20-szorosát kitevõ alátámasztási távolsággal, 1000 órás idõtartamig kell végezni. Ezenkívül ezzel a vizsgálattal az EN 978:1997 szabvány szerinti α kúszási tényezõt és β öregedési tényezõt is meg kell határozni. 6.9.4.2.3 Az egyesítések rétegek közötti nyírószilárdságát reprezentatív mintán kell meghatározni az EN 61:1977 szabvány szerinti szakítóvizsgálat keretében. 6.9.4.2.4 A tartány és a szállítandó anyag vegyi összeférhetõségét az illetékes hatóság egyetértésével a következõ módszerek valamelyikével bizonyítani kell. Ennek során a tartány és a szerelvényei anyagainak a szállítandó anyagokkal való összeférhetõségét minden szempontból igazolni kell, beleértve a tartány kémiai roncsolódását, a szállítandó anyag kritikus reakciójának iniciálását és a kettõ közötti veszélyes kölcsönhatást. – A tartány roncsolódásának megállapításához a tartányból és az esetleges belsõ betétek hegesztési tartományából mintát kell venni és az EN 977:1997 szabvány szerinti vegyi összeférhetõségi vizsgálatnak kell alávetni 50 °C-on, 1000 órás idõtartamig. Az EN 978:1997 szabvány szerinti hajlítási vizsgálattal meghatározott szilárdság és rugalmassági modulus csökkenése az eredeti mintához képest legfeljebb 25% lehet. Repedések, hólyagok, kipattogzás, a rétegek és a betét szétválása és egyenetlenségek nem fogadhatók el. – A szállítandó anyagoknak a tartány azon anyagaival való összeférhetõségére, amelyekkel az adott hõmérsékleten, idõtartamban és üzemi körülmények között érintkezésbe kerülhetnek, hiteles és dokumentált pozitív tapasztalatok vannak. – A szakirodalomban, szabványban vagy más forrásban az illetékes hatóság számára elfogadható mûszaki adatok találhatók. 6.9.4.3 Típusvizsgálat A tartány mintadarabját a következõkben meghatározott vizsgálatoknak kell alávetni. E célból az üzemi szerelvények szükség esetén más szerelvényekre cserélhetõk. 6.9.4.3.1 A mintadarabot meg kell vizsgálni, hogy megfelel-e a gyártási típusnak. Ennek ki kell terjednie a belsõ és külsõ szemrevételezésre és a fõ méretek megmérésére. 6.9.4.3.2 A mintadarabon minden olyan helyre, ahol a méretezési számítással való összehasonlítás szükséges, nyúlásmérõ bélyeget kell elhelyezni, a tartányt meg kell terhelni és a mérési eredményeket fel kell jegyezni. A terheléseknek a következõknek kell lenni: – a tartányt a legnagyobb töltési fokig meg kell tölteni vízzel. Ezeket a mérési eredményeket kell felhasználni a 6.9.2.5 bekezdés szerinti méretezési számítások hitelesítéséhez; – a tartányt a legnagyobb töltési fokig meg kell tölteni vízzel, jármûre kell erõsíteni és vezetési és fékezési próbák végrehajtásával mindhárom irányban gyorsulásnak kell kitenni. A 6.9.2.6 bekezdés szerinti méretezési számítással való összehasonlítás céljából a mérési eredményeket a 6.8.2.1.2 pontban elõírt és a ténylegesen mért gyorsulások arányában extrapolálni kell; – a vízzel töltött tartányt az elõírt próbanyomásnak kell kitenni. E terhelés hatására a tartányon nem lehet szemmel látható sérülés vagy szivárgás. 6.9.4.3.3 A mintadarabot az EN 976-1:1997, 6.6 szabvány szerinti golyó ejtési próbának kell alávetni. A tartányon sem kívül, sem belül nem lehet szemmel látható sérülés. 6.9.4.3.4 A mintadarabot – felszerelt üzemi és szerkezeti szerelvényekkel – legnagyobb ûrtartalmának 80%-áig meg kell tölteni vízzel, és 30 percen át úgy kell kitenni nyílt tüzelõolaj tûznek vagy ugyanilyen hatású más tûznek, hogy a láng teljesen körülvegye. A tüzelõanyag felületének minden irányban legalább 50 cm-rel nagyobbnak kell lennie, mint a tartány, a tüzelõanyag felszíne és a tartány közötti távolságnak pedig 50 és 80 cm között kell lennie. A tartány folyadékszint alatt lévõ részeinek, a nyílásoknak és a zárószerkezeteknek is, a csepegéstõl eltekintve, szivárgásmentesnek kell maradniuk. 6.9.4.4 Típusjóváhagyás 6.9.4.4.1 Minden új tartánytípusra az illetékes hatóságnak vagy az általa kijelölt szervnek jóváhagyást kell kiadnia annak tanúsítására, hogy a típus a kívánt célra alkalmas, és e fejezetnek a gyártásra és a szerelvényekre vonatkozó követelményeinek, valamint a szállítandó anyagra vonatkozó különleges elõírásoknak megfelel. 6.9.4.4.2 A jóváhagyásnak a számításokat és minden anyagvizsgálat eredményét és a mintadarab vizsgálatának az eredményeit is tartalmazó vizsgálati jegyzõkönyvet kell alapul venni, valamint a méretezési számítással való összehasonlítását, és utalnia kell a gyártási típus jellemzõire és a minõségbiztosítási programra. 6.9.4.4.3 A jóváhagyásban fel kell tüntetni azokat az anyagokat, ill. anyagcsoportokat, amelyekkel a tartány összeférhetõ. Az anyagok kémiai elnevezését vagy a megfelelõ gyûjtõmegnevezést (lásd a 2.1.1.2 bekezdést), valamint az osztályt és az osztályozási kódot meg kell adni. 6.9.4.4.4 Ezenkívül tartalmaznia kell a jóváhagyott típus alapján gyártott tartányokra a meghatározott tervezési és küszöbértékeket (élettartam, üzemi hõmérséklet-tartomány, üzemi és próbanyomás, anyagjellemzõk) és a gyártásnál, vizsgálatnál, típusjóváhagyásnál, jelölésnél és használatnál betartandó minden óvintézkedést. 6.9.5 Vizsgálat 6.9.5.1 Minden, a jóváhagyott típus alapján gyártott tartánynál a következõ anyagvizsgálatokat és vizsgálatokat kell elvégezni. 6.9.5.1.1 A tartányból kivágott mintán – a szakítóvizsgálat kivételével – a 6.9.4.2.2 pont szerinti anyagvizsgálatokat kell végrehajtani azzal az eltéréssel, hogy a hajlítási kúszásvizsgálat idõtartamát 100 órára lehet csökkenteni. A gyártással párhuzamosan készített minták csak akkor használhatók, ha a tartányból nem lehet mintát kivágni. A típusra jóváhagyott értékeknek meg kell felelni. 6.9.5.1.2 Üzembe helyezés elõtt a tartányt és szerelvényeit együtt vagy külön-külön vizsgálatnak kell alávetni. A vizsgálatnak magában kell foglalnia: – annak ellenõrzését, hogy a tartány megfelel-e a jóváhagyott típusnak; – a szerkezeti jellemzõk ellenõrzését; – a belsõ és külsõ állapot vizsgálatát; – a folyadéknyomás-próbát a 6.8.2.5.1 pontban elõírt táblán feltüntetett próbanyomással végrehajtva; – a szerelvények megfelelõ mûködésének ellenõrzését; – tömörségi próbát, ha a tartányt és szerelvényeit külön-külön vetették alá a nyomáspróbának. 6.9.5.2 A tartányok idõszakos vizsgálatára a 6.8.2.4.2 – 6.8.2.4.4 pont követelményeit kell alkalmazni. 6.9.5.3 A 6.9.5.1 és a 6.9.5.2 bekezdés szerinti vizsgálatokat az illetékes hatóság által elismert szakértõnek kell elvégeznie. A vizsgálatok eredményeirõl bizonyítványt kell kiállítani. A bizonyítványban fel kell sorolni azokat az anyagokat, amelyek a 6.9.4.4 bekezdés szerint a tartányban szállíthatók. 6.9.6 Jelölés 6.9.6.1 A szálvázas mûanyag tartányok jelölésére a 6.8.2.5 bekezdés elõírásait kell alkalmazni a következõ eltéréssel: – a tartánytábla a tartányra laminálható vagy alkalmas mûanyagból is készíthetõ; – a tervezési hõmérséklet-tartományt mindig fel kell tüntetni. 6.9.6.2 Ezenkívül, amennyiben egy tételnél a 3.2 fejezet „A” táblázat 13 oszlopában a 6.8.4 e) pont szerinti különleges elõírás (TM) is fel van tüntetve, akkor azt is alkalmazni kell. 6.10 FEJEZET HULLADÉKOK SZÁLLÍTÁSÁRA SZOLGÁLÓ, VÁKUUMMAL ÜZEMELÕ TARTÁNYOK GYÁRTÁSÁRA, SZERELVÉNYEIRE, TÍPUSJÓVÁHAGYÁSÁRA, VIZSGÁLATÁRA ÉS JELÖLÉSÉRE VONATKOZÓ ELÕÍRÁSOK 6.10 fejezet Hulladékok szállítására szolgáló, vákuummal üzemelõ tartányok gyártására, szerelvényeire, típusjóváhagyására, vizsgálatára és jelölésére vonatkozó elõírások Megjegyzés: 1. A mobil tartányokra lásd a 6.7 fejezetet; a fémbõl gyártott rögzített tartányokra (tartányjármûvekre), leszerelhetõ tartányokra, tankkonténerekre és tartányos cserefelépítményekre, valamint a battériás jármûvekre és többelemes gázkonténerekre (MEG-konténerekre) lásd a 6.8 fejezetet; a szálvázas mûanyag tartányokra lásd a 6.9 fejezetet.

Source: https://magyarkozlony.hu/hivatalos-lapok/34b364376ec4fe16511c9bfc3ba43e77bb99f0bc/dokumentumok/ce82e9a071d7ba7a903f11b01050dda1f7317261/letoltes